stanford-oval/wikipedia huggingface dataset:
Khartumin kansainvälinen lentoasema

Khartumin kansainvälinen lentoasema (arab. مطار الخرطوم الدولي‎) (IATA: KRT, ICAO: HSSK) on kansainvälinen lentoasema Khartumssa Sudanin pääkaupungissa. Se on Sudan Airwaysin päälentoasema. Lentoasema on Sudanin vilkkain lentoasema. Vuonna 2017 se oli Afrikan 21:nneksi vilkkain. Sinä vuonna lentoaseman kautta kulki 2 178 097 matkustajaa. Lentoasema koostuu neljästä terminaalista, kahdesta kansainvälisestä terminaalista, yhdestä kotimaistet lentojen terminaalista ja yhdestä Hadž-terminaalista. Lentoasema avattiin vuonna 1947 toisen maailmansodan jälkeen. Se laajennettiin 1970- ja 1980-luvuilla.
Aiheesta muualla

Khartumin kansainvälisen lentoaseman virallinen verkkosivusto (Arkistoitu – Internet Archive)
Kuvia tai muita tiedostoja aiheesta Khartumin kansainvälinen lentoasema Wikimedia Commonsissa
Viisi elementtiä

Viisi elementtiä on kiinalaisen maailmankatsomuksen ja filosofian keskeinen osa. Sen mukaan maailman lukemattomat asiat syntyivät qin (energian) kulkiessa viiden vaiheen: tulen (ulospäin säteilevä), veden (laskeutuva), puun (nouseva), metallin (sisäänpäin tiivistyvä, spiraalimainen) ja maan (keräävä) läpi. Näitä vaiheita kutsutaan nimellä wǔxíng 五行.
wǔ = viisi;
xíng = kävellä, kulkea, siirtyä, matkustaa
Viisi "elementtiä" ovat energian siirtymistä paikasta tai olomuodosta toiseen. Oikeampi käännös on viisi vaihetta tai viisi liikettä, mutta elementti on vakiintunut käsitteen käännöksenä.
Historia

Viiden elementin teorian historia ulottuu esihistorialliselle ajalle. Uudempien arkeologisten löydösten perusteella sen oletetaan olevan peräisin Keltaisenjoen longshan-kulttuurista (龍山 lóngshān = lohikäärmevuori), joka tunnetaan myös oraakkeliluukirjoituksista, jotka ovat kiinan kirjoitetun kielen alkuperän tärkein lähde.
Oraakkeliluiden kirjoitusmerkkeihin kuuluvat kiinalaisessa ajanlaskussa yhä käytetyt taivaallisten runkojen ja maallisten oksien merkit. Taivaalliset rungot ja maalliset oksat edustavat viittä elementtiä.
Kiinalaisen perinteen mukaan esihistoriallinen mytologinen keisari Keltainen keisari (黄帝 Huángdì, 2697–2597 eaa. – Sima Qianin perimätiedon mukaan muistiinkirjoittama) kävi sotaa naapurikansaa vastaan. Sota oli tasaväkinen eikä kumpikaan osapuoli ollut tarpeeksi vahva päästäkseen vihollisen niskan päälle. Huangdi vetäytyi kolmeksi vuorokaudeksi uhraamaan Taivaalle pyytäen sen apua ja mietiskelemään. Kolmen vuorokauden kuluttua Taivas antoi hänelle tiedon taivaallisista rungoista ja maallisista oksista. Tämän tiedon avulla Keltainen keisari voitti vihollisensa taistelussa.
Samaan tapahtumaan liittyy tarina kompassin käytön keksimisestä. Juuri kun Huangdin armeija oli pääsemässä voitolle, vastapuolen johtaja Chi You puhalsi sankan sumun, joka sekoitti Huangdin armeijan suuntavaiston ja aiheutti sekasorron. Tällöin Taivas soi Huangdille tiedon etelään osoittavasta vaunusta, nykyisen luopanin eli kompassin esimuodosta. Sen avulla armeija pystyi suunnistamaan sumussa ja pimeässä ja löi vihollisen sumusta huolimatta.
Historiallisella ajalla muistiinkirjoitettujen, suullisena perinteenä kulkeneiden lähteiden mukaan Huangdi laati jiazi-kalenterin 60 runko-oksaparin ajanlaskumenetelmän.
Viisi elementtiä liitettiin yinyang-konseptiin, jonka uskotaan saaneen alkunsa yangshao-kulttuurissa (仰韶 yǎngsháo) ja kehittyneen nykyisin tunnettuun muotoonsa Zhou-dynastian aattona eli Zhou-dynastian perustajan isän (周文王 Zhōu Wénwáng = Zhoun kuningas Wen, 1099–1050 eaa.) ja veljen (周公 Zhōugōng = Zhoun herttua) tutkimustuloksena.
Han-dynastian aikana tapahtui suuri synkronisaatio, jolloin pyrittiin systemaattisesti yhdistämään eri kulttuurien perintöä, jotta niistä saataisiin looginen ja yhtenäinen maailmankatsomus. Tällöin yhdestä kulttuuriperinnöstä peräisin oleva viiden elementin teoria liitettiin lopullisesti toisesta kulttuurista peräisin olevaan yinyang-teoriaan.
Viiden elementin perusta

Viisi elementtiä, kuten suurin osa vanhoista kiinalaisista konsepteista, perustuu astronomiaan.
Viisi elementtiä on alusta asti liitetty erottamattomasti planeettoihin, joiden nimet kiinaksi ovat:
Merkurius – Vesitähti (水星, shuǐxīng)
Venus – Metallitähti (金星, jīnxīng)
Mars – Tulitähti (火星, huǒxīng)
Jupiter – Puutähti (木星, mùxīng)
Saturnus – Maatähti (土星, tǔxīng)
Oletetaan, että elementteihin liitetyt värit juontuvat planeettojen väreistä. Mars näyttää punaiselta, joten se on punainen tuliplaneetta. Venus on kirkkaan valkoinen ilta- tai aamutähti, joten se antaa valkoisen värin metallille. Merkurius välähtelee näkyviin ja näkymättömiin (musta, aaltoileva). Jupiter on suuri ja liitetään laajenevaan energiaan, joka on kuin puun kasvava energia. Saturnus on hidas liikkeissään ja täten kuin maa itse.
Vanhimmat kiinalaisen astrologian muodot perustuvat näiden viiden planeetan liikkeisiin ja ennusteet perustetaan niiden ulkonäköön ja suuntaan maasta nähtynä.
Viiden elementin käyttö

Viisi elementtiä ovat kaikkien Kauko-Idän kansojen jokapäiväisen elämän osa, onpa kysymys ajanlaskusta, astrologiasta, pukeutumisesta, syömisestä, rakentamisesta, uskonnollisten menojen, hautajaisten tai juhlien järjestämisestä, taistelulajeista (武術 wǔshù) tai lääketieteestä.
Elementtien perinteisiä vastaavuuksia

Kaikki maailman ilmiöt voi jakaa viiden elementin mukaan. Tässä tavallisimmin käytettyjä vastaavuuksia:
Elementtien perinteisiä vastaavuuksia > Vesi 水 shuǐ

Pohjoinen
Vuodenaika: talvi
Tähdistö: Musta kilpikonna
Planeetta: Merkurius
Väri: musta
Muoto: aaltoileva
Anatomia: munuaiset, virtsarakko, sukupuolielimet
Elementtien perinteisiä vastaavuuksia > Puu 木 mù

Itä
Vuodenaika: kevät
Tähdistö: Sinivihreä lohikäärme
Planeetta: Jupiter
Väri: vihreä, sininen (青 qīng)
Muoto: pylväsmäinen
Anatomia: maksa, sappi, sääret ja jalat, lihakset
Elementtien perinteisiä vastaavuuksia > Tuli 火 huǒ

Etelä
Vuodenaika: kesä
Tähdistö: Punainen lintu
Planeetta: Mars
Väri: punainen
Muoto: kolmio
Anatomia: sydän, verenkierto
Elementtien perinteisiä vastaavuuksia > Maa 土 tǔ

Keskusta
Vuodenaika: loppukesä, "mätäkuu", neljän vuodenajan väliset kaudet
Keltainen lohikäärme, keisari
Planeetta: Saturnus
Väri: keltainen
Muoto: neliö
Anatomia: ruoansulatuselimistö, perna, mahalaukku, kohtu
Elementtien perinteisiä vastaavuuksia > Metalli 金 jīn

Länsi
Vuodenaika: syksy
Tähdistö: Valkoinen tiikeri
Planeetta: Venus
Väri: valkoinen
Muoto: pyöreä
Anatomia: hengitystiehyet ja keuhkot, iho
Elementit astrologiassa

Kiinalaista astrologiaa ei voi harjoittaa ilman elementtien tuntemusta. Lähes jokainen sen osista luokitellaan elementtien mukaan. Tässä on muutamia luonnehdintoja ja yhteyksiä:
Elementit astrologiassa > Vesi

Salaperäinen, viehättävä, vaistonvarainen, inhimillinen, herkkä, luova
Joustava, myötämielinen, kaunopuheinen ja henkinen
Ilmansuuntaliitto: hai-zi-chou (sika, rotta, härkä)
Kolmoisliitto: shen-zi-chen (apina, rotta, lohikäärme)
Elementit astrologiassa > Puu

Antelias, lämmin, vakuuttava, yhteistyöhaluinen,
Idealisti, eteenpäin pyrkivä, innokas, halu avartua
Ilmansuuntaliitto: yin-mao-chen (tiikeri, jänis ja lohikäärme)
Kolmoisliitto: hai-mao-wei (sika, jänis, vuohi)
Elementit astrologiassa > Tuli

Dynaaminen, humanitaarinen, energinen, intohimoinen, yritteliäs, seikkailunhaluinen, levoton
Kilpailukykyinen, johtokykyinen, vahva ja rakastaa nauramista
Ilmansuuntaliitto: si-wu-wei (käärme, hevonen, vuohi)
Kolmoisliitto: yin-wu-xu (tiikeri, hevonen, koira)
Elementit astrologiassa > Maa

Kärsivällinen, sotainen, harkitseva, vakaa, luotettava, ahkera, kunnianhimoinen, jääräpäinen ja erittäin energinen
Kurinalainen, sinnikäs, johdonmukainen, palvelee muita
Ilmansuuntaliitto: chen-zi-chou (lohikäärme, rotta, härkä)
Maan nelikko: chou-chen-wei-xu (härkä, lohikäärme, vuohi, koira)
Elementit astrologiassa > Metalli

Määrääväinen, peräänantamaton, vahva, sinnikäs, voimakas, varautunut
Tarvitsee omaa tilaa, sivistynyt, tavoittelee nautintoa, välittävä ja kunnioittava
Ilmansuuntaliitto: shen-you-xu (apina, kukko, koira)
Kolmoisliitto: si-you-chou (käärme, kukko, härkä)
Elementtien keskinäiset suhteet

Qi virtaa vaiheiden (elementtien) kautta järjestyksessä vesi-puu-tuli-maa-metalli. Kukin vahvistaa seuraavaa elementtiä. Tätä kutsutaan ravitsevaksi tai vahvistavaksi kierroksi (生 shēng – synnyttävä, kasvattava).
Kun kahden elementin välissä oleva elementti on heikompi suhteessa sitä edeltävään ja seuraavaan elementtiin, syntyy rajoittava kierto, jossa yksi elementti pääsee rajoittamaan toista. Tämä on rajoittava eli alistava kierto (克 kè).
Metalli ravitsee vettä, maa rajoittaa sitä, se rajoittaa tulta ja ravitsee puuta.
Vesi ravitsee puuta, metalli rajoittaa sitä, se rajoittaa maata ja ravitsee tulta.
Puu ravitsee tulta, vesi rajoittaa sitä, se rajoittaa metallia ja ravitsee maata.
Tuli ravitsee maata, puu rajoittaa sitä, se rajoittaa vettä ja ravitsee metallia.
Maa ravitsee metallia, tuli rajoittaa sitä, se rajoittaa puuta ja ravitsee vettä.
Kiertoja on väärin luokitella "hyväksi" ja "pahaksi". Kummatkin ovat luonnollinen ja välttämätön osa maailmankaikkeuden energiatasapainoa. Rajoittavaa kiertoa näkee usein kutsuttavan tuhoavaksi kierroksi. Tämä ei ole sanan "ke" merkitys. Energiaa ei voi tuhota.
Aiheesta muualla

Wikimedia Commonsissa on kuvia tai muita tiedostoja aiheesta .
Hannu Korhonen: Fysiikan alaan kuuluvista käsityksistä kiinalaisessa filosofiassa, laudaturtyö (Arkistoitu – Internet Archive)
Päivi Hintsanen: Värit Kiinassa
Qigong and Meditation (englanniksi)
Wuxing
Viiden elementin vahvistava ja rajoittava kierto.
Samsung Galaxy A52 5G

| Samsung Galaxy A52 5G |
| --- | --- |

Valmistaja:  Samsung
Edeltäjä:  Samsung Galaxy A51 5G
Muut versiot:  Samsung Galaxy A52
Käyttöverkot:  2G, 3G, 4G ja 5G
Mitat:  159,9 × 75,1 × 8,4 mm
Paino:  189 g
Näyttö:  Super AMOLED, 6,5", 120 Hz
Näytön kuvatarkkuus:  1 080 × 2 400 px
Suoritin:  Qualcomm Snapdragon 750G  Qualcomm Snapdragon 778G (Galaxy A52s 5G)
Grafiikkapiiri:  Adreno 619
Muisti:  128 tai 256 Gt
Keskusmuisti:  6 tai 8 Gt
Takakamera:  64 Mpx + 12 Mpx (ultralaajakulma) + 5 Mpx (makro) + 5 Mpx (syvyys)
Etukamera:  32 Mpx
Käyttöjärjestelmä:  Android 11
Akku:  4 500 mAh
Liitännät:  USB-C, kuulokeliitäntä
Muistikorttipaikka:  tukee enintään 1 Tt:n microSD-kortteja
Muuta:  sormenjälkitunnistin, IP67
Infobox OKNimi-testi OK: 
Samsung Galaxy A52 5G on Samsungin 17. maaliskuuta 2021 julkistama älypuhelin. Se eroaa samaan aikaan julkistetusta Galaxy A52:sta muun muassa 5G-tuellaan ja näytön korkeammalla kuvataajuudellaan.
Puhelimessa on kahdeksanydinprosessori ja 6,5 tuuman näyttö, jonka kuvataajuus on 120 hertsiä. Tallennustilaa on valittavana 128 tai 256 gigatavua ja keskusmuistia kuusi tai kahdeksan gigatavua. Suomessa myyntiin tuli vain malli, jossa on 128 gigatavua tallennustilaa ja kuusi gigatavua keskusmuistia. Puhelimessa on neljä takakameraa. Pääkameran tarkkuus on 64 megapikseliä, ultralaajakulmakameran 12 megapikseliä, makrokameran viisi megapikseliä ja syvyyskameran viisi megapikseliä. Etukameran tarkkuus on 32 megapikseliä. Akun kapasiteetti on 4 500 milliampeerituntia ja se tukee 25 watin pikalatausta. Puhelin on pöly- ja vesitiivis ja sen IP-luokitus on 67. Lisäksi puhelimessa on näytönalainen sormenjälkitunnistin. Käyttöjärjestelmänä on Android 11 ja käyttöliittymänä One UI 3.1. Puhelimelle on luvattu ohjelmistopäivityksiä vuoteen 2024 ja tietoturvapäivityksiä vuoteen 2025.
Samsung Galaxy A52s 5G

Samsung julkisti elokuussa 2021 Samsung Galaxy A52s 5G:n, joka eroaa Galaxy A52 5G:stä tehokkaammalla Snapdragon 778G -prosessorilla. Muilta osin puhelimien ominaisuudet ovat yhtenevät.
Aiheesta muualla

Wikimedia Commonsissa on kuvia tai muita tiedostoja aiheesta .
Samsung Galaxy A52 5G Samsungin sivuilla
Samsung Galaxy A52s 5G gsmarena.com-sivustolla (englanniksi)
| n k Samsung Galaxy -sarjan laitteet |
| --- | --- | --- |
| A-sarja | A3 ·  A3 (2016) ·  A3 (2017) ·  A5 ·  A5 (2016) ·  A5 (2017) ·  A7 ·  A7 (2016) ·  A7 (2017) ·  A8 ·  A8 (2016) ·  A9 ·  A01 ·  A10 ·  A10e ·  A10s ·  A11 ·  A12 ·  A13 ·  A14 ·  A15 ·  A20 ·  A20e ·  A21 ·  A22 ·  A23 ·  A24 ·  A25 ·  A30 ·  A30s ·  A31 ·  A32 ·  A32 5G ·  A33 ·  A34 ·  A35 ·  A40 ·  A41 ·  A42 5G ·  A50 ·  A50s ·  A51 ·  A51 5G ·  A52 ·  A52 5G ·  A52s 5G ·  A53 ·  A54 ·  A55 ·  A60 ·  A70 ·  A71 ·  A71 5G ·  A72 ·  A73 ·  A80 ·  A90 5G |  |
| S-sarja | S ·  S Duos ·  S Duos 2 ·  S Duos 3 ·  S Advance ·  S Plus ·  S II ·  S III ·  S III Mini ·  S4 ·  S4 Mini ·  S4 Active ·  S4 Zoom ·  S5 ·  S5 Mini ·  S6 ·  S6 Edge ·  S6 Edge+ ·  S6 Active ·  S7 ·  S7 Edge ·  S8 ·  S8+ ·  S9 ·  S9+ ·  S10 ·  S10+ ·  S10e ·  S20 ·  S20+ ·  S20 Ultra ·  S20 FE ·  S21 ·  S21+ ·  S21 Ultra ·  S21 FE ·  S22 ·  S22+ ·  S22 Ultra ·  S23 ·  S23+ ·  S23 Ultra ·  S24 ·  S24+ ·  S24 Ultra |  |
| Note-sarja | Note ·  Note II ·  Note 3 ·  Note 3 Neo ·  Note 4 ·  Note Edge ·  Note 5 ·  Note 7 ·  Note 8 ·  Note 9 ·  Note 10 ·  Note 20 |  |
| Tab-sarja | Tab 7.0 ·  Tab 7.0 Plus ·  Tab 7.7 ·  Tab 8.9 ·  Tab 10.1 ·  Tab 2 7.0 ·  Tab 2 10.1 ·  Tab 3 7.0 ·  Tab 3 8.0 ·  Tab 10.1 ·  3 Lite 7.0 ·  Tab 4 7.0 ·  Tab 4 8.0 ·  Tab 4 10.1 ·  Tab Pro 8.4 ·  Tab Pro 10.1 ·  Tab Pro 12.2 ·  Tab S 8.4 ·  Tab S 10.5 ·  Tab A 8.0 ·  Tab A 9.7 ·  Tab E 9.6 ·  Tab E 7.0 ·  S2 8.0 ·  Tab S2 9.7 ·  TabPro S ·  Tab A 10.1 ·  Tab A 7.0 |  |
| Muut | Ace ·  Ace Plus ·  Ace 2 ·  Ace 3 ·  Ace 4 ·  Alpha ·  Beam ·  Core ·  Core Plus ·  Core 2 ·  Express ·  Fame ·  Fit ·  Fold ·  Gio ·  Grand ·  Grand Prime ·  Grand 2 ·  J ·  J1 ·  J1 (2016) ·  J2 ·  J2 (2016) ·  J2 (2017) · J3 (2016) ·  J3 (2017) ·  J3 (2018) ·  J5 ·  J5 (2016) ·  J5 (2017) ·  J6 ·  J7 ·  J7 (2016) ·  J7 (2017) ·  J7 (2018) ·  Mini ·  Mega ·  Pocket ·  Pocket 2 ·  Pocket Neo ·  Pocket Plus ·  Round ·  Trend ·  Trend Plus ·  Win ·  Xcover ·  Xcover 2 ·  Xcover 3 ·  Xcover 4 ·  Y ·  Young ·  Young 2 ·  Z Flip ·  Z Flip 3 ·  Z Flip 4 ·  Z Flip 5 ·  Z Flip 6 ·  Z Fold 2 ·  Z Fold 3 ·  Z Fold 4 ·  Z Fold 5 ·  Z Fold 6 |  |
Luettelo Samsung Galaxy -tuoteperheen tuotteista
Rölli – hirmuisia kertomuksia

| Rölli – hirmuisia kertomuksia> Rölli - förfärliga berättelser   Rolli - Amazing Tales |
| --- | --- |
 Marko Röhrin suunnittelema alkuperäinen teatterijuliste.
Ohjaaja:  Olli Soinio
Käsikirjoittaja:  Allan Tuppurainen   Olli Soinio
Tuottaja:  Marko Röhr   Asko Apajalahti
Säveltäjä:  Allan Tuppurainen   Jarmo Savolainen   Antti Hytti
Kuvaaja:  Kari Sohlberg
Leikkaaja:  Irma Taina
Lavastaja:  Pertti Hilkamo
Erikoistehosteet:  Esa Parkatti
Pääosat:  Allan Tuppurainen   Sari Mällinen   Rolf Labbart   Jussi Lampi
Valmistustiedot
Valmistusmaa:   Suomi
Tuotantoyhtiö:  Marko Röhr Productions Oy   Fantasiafilmi Oy
Levittäjä:  Finnkino
Ensi-ilta:  1. marraskuuta 1991
Kesto:  82 min
Alkuperäiskieli:  suomi
Budjetti:  4 509 692 mk
Katsojat:  59 632
Seuraaja:  Rölli ja metsänhenki
Aiheesta muualla
IMDb 
Elonet
Infobox OKNimi-testi OK: 
Elokuvan DVD-julkaisun kansikuva vuodelta 2003.
Rölli – hirmuisia kertomuksia on marraskuussa 1991 ensi-iltansa saanut lasten fantasiaelokuva, jonka on ohjannut Olli Soinio.
Elokuva on ensimmäinen Yle TV2 -kanavan Pikku Kakkosesta tutuksi tulleesta Röllistä kertova elokuva. Elokuvassa, kuten tv-sarjassakin, Rölliä näyttelee Allan "Allu" Tuppurainen. Elokuva kuvattiin kesä-heinäkuussa 1991 Porvoossa ja Helsingissä. Röllimetsän kuvauspaikkana toimi Porvoon Sikosaaren luonnonsuojelualue.
Elokuvan soundtrack on julkaistu myös vinyylilevynä, C-kasettina ja CD-levynä. Itse elokuva on julkaistu VHS-kasettina ja DVD-levynä.
Juoni

Röllin (Allu Tuppurainen) lähtiessä kaatamaan itselleen polttopuuta, hän törmää vanhaan puuhun, joka pyytää ettei häntä kaadettaisi. Kun Rölli suostuu tähän, puu lupaa palkita hänet tästä jonain päivänä. Röllin jatkaessa matkaa hän yllättää Maahiskeijun (Sari Mällinen) mutta säikäyttämisyritys keskeytyy, kun Isorölli (Jussi Lampi) saapuu paikalle ja alkaa jahdata kaksikkoa. Heidän päästyään pakoon Rölli ja Maahiskeiju ystävystyvät.
Samaan aikaan kaupungin alueella Seesteinen (Risto Kaskilahti) sekä hänen apulaisensa Lerkkanen (Harri Hyttinen) päättävät lähteä tutkimaan Röllimetsää, jonne voisi rakentaa lelutehtaan. Heidän saavuttua leiripaikalleen, Rölli ja Maahiskeiju yrittävät häätää heidät pois. Heidät karkottaa kumminkin Isorölli, ja kaksikko pakenee jeepillään. Silloin Pahan valtakunnan ylipappi (Rolf Labbart) joka johtaa Roskanheittäjien ryhmää, näkee heissä potentiaalia, ja lähettää alamaisensa hakemaan hänet luokseen. Kun heidän jeeppinsä ajaa ojaan, Lerkkanen ja Seesteinen tuodaan Suuren Roskan eteen, joka kastaa heidät Roskanheittäjiksi.
Roskanheittäjien riehuessa metsässä Rölli on lumoutunut Lerkkasen ja Seesteisen jättämistä tavaroista, mutta Maahiskeiju alkaa epäillä niissä piilevää uhkaa. Rölli luulee Seesteisen ääntä hyväksi haltijaksi, ja saa häneltä "taikajuomaksi" pullon alkoholia. Juopunut Rölli ajaa Maahiskeijun pois. Roskamyrskyn jälkeen Maahiskeiju päättää jättää kotinsa, mutta jää Roskanheittäjien vangiksi.
Ylipappi käynnistää suunnitelmansa viimeisen vaiheen, ja alkaa jakaa kulutustavaraa Röllimetsän asukkaille. Surullinen Rölli huomaa, kuinka Röllimetsän asukkaat ovat myös lumoutuneet tavaranpaljoudesta. Kun myös hän jää Roskanheittäjien vangiksi, hän huomaa että harjat ovat heidän heikko kohtansa. Kun hänet tuodaan Maahiskeijun luo, Suuri Roska valmistautuu kastamaan heidät Roskanheittäjiksi. Isorölli saapuu paikalle harja mukanaan, ja villiinnyksissään heittää sen Suuren Roskan suuhun. Suuri Roska kukistuu, ja luolan sortuessa Roskanheittäjät, mukaanlukien Lerkkanen ja Seesteinen, juoksevat pakoon.
Röllin ja Maahiskeijun paettua luolasta he palaavat vanhan puun luo. Ylipappi yllättää heidät, ja kertoo että metsän roskaaminen on askel kohti hänen omaa kauneuttaan. Kun hän yrittää surmata kaksikon, vanha puu täyttää lupauksensa ja uhraa itsensä kaatumalla Ylipapin päälle surmaten hänet. Kun kaatunut puu alkaa jälleen vihertää, Rölli, Maahiskeiju ja muut metsän asukkaat poistuvat paikalta laulaen puun kunniaksi.
Näyttelijät

| 0 | 1 | 2 |
| --- | --- | --- |
|  Allan Tuppurainen  | … |  Rölli / kertoja / ale-ansan kuuluttajan ääni   |
|  Sari Mällinen  | … |  Maahiskeiju   |
|  Rolf Labbart  | … |  Pahan valtakunnan ylipappi   |
|  Jussi Lampi  | … |  Isorölli   |
|  Risto Kaskilahti  | … |  Reima Seesteinen   |
|  Harri Hyttinen  | … |  Yrjö Lerkkanen   |
|  Heikki Kujanpää  | … |  Röllimetsän asukas   |
|  Rauha Puntti  | … |  Röllimetsän mummo Röllin tavaralaulussa    |
|  Leo Raivio  | … |  Röllin eno   |
|  Annaleena Sipilä  | … |  Röllimetsän asukas   |
|  Kimmo Taavila  | … |  Röllimetsän asukas   |
|  Suvi Lindstedt  | … |  Röllimetsän asukas   |
|  Martti Pennanen  | … |  puun ääni   |
Näyttelijät > Kreditoimattomat näyttelijät

| 0 | 1 | 2 |
| --- | --- | --- |
|  Sanna Monto  | … |  roskanheittäjä   |
|  Helena Pasanen  | … |  roskanheittäjä   |
|  Niina Harju  | … |  roskanheittäjä   |
|  Jussi Virtanen  | … |  roskanheittäjä    |
|  Arvi Koljonen  | … |  juhlija Röllin tavaralaulussa   |
|  Jukka Moilanen  | … |  juhlija Röllin tavaralaulussa   |
|  Jari Fluuri  | … |  Röllimetsän asukas   |
|  Mikko Huumonen  | … |  Röllimetsän asukas   |
|  Harri Rautell  | … |  Röllimetsän asukas   |
|  Laura Väisänen  | … |  Röllimetsän asukas   |
|  Olli Soinio  | … |  Suuren Roskan ääni   |
|  Aarne Tanninen  | … |  toimittajan ääni radiossa   |
Muut tekijät

Olli Pärnänen - äänisuunnittelu, äänittäjä ja äänileikkaus
Pertti Hilkamo - lavastus
Mila Niemi - puvustaja ja maskit
Satu Sadinkangas - apulaisohjaaja
Jeppis Kankainen - kameramies
Jan Nyman - kamera-assistentti
Tuomo Virtanen - valot
Ykä Nieminen - valot
Tomas Laitinen - valot
Manu Haapala - valot
Matti Kuortti - äänittäjä ja äänileikkaus
Antti Ortamo - äänitysassistentti
Mel Kutbay - synkronitehosteet (Meloton Studios, München)
Tuomo Kattilakoski - miksaus
Lars Klettner - ääninegatiivi (äänen optinen siirto (Sonet Studios, Ruotsi))
Arvi Koljonen - lavastusmestari
Jukka Moilanen - lavastemies
Tuomo Dahlman - lavastusassistentti
Jari Fluuri - lavastusassistentti
Esa Parkatti - erikoisrekvisiitta
Sirkka Rautiainen - puvuston assistentti
Hanna Apajalahti - puvuston assistentti
Merja Thil - ompelija
Juha Jeromaa - apulaisleikkaaja
Oona Niiranen - leikkaajan assistentti
Tuija Kotamäki - negatiivinleikkaus (Finn-Lab Oy)
Timo Nousiainen - värinmääritys (Finn-Lab Oy)
Aldo Tammsaar - stunt-järjestelyt
Juha Loikkanen - valokuvat
Jan-Eric Nyström - grafiikka ja trikit (tekstikuvaus)
Petri Lehtola - järjestäjä
Klaus Hedström - järjestäjä
Petteri Paasila - järjestäjä
Maria Enroth - catering
Harri Rautell - tuotantoassistentti
Rabbe Fredriksson - tuotantoassistentti
Johannes Lassila - ulkomaiset rahoitusjärjestelyt
Jukka Helle - tuotantopäällikkö
Finnkino Oy - levittäjä
Oy Nordisk Film Ab - levittäjä
Marko Röhr - juliste
Aldo Tammsaar - stunt (kolarin ajava Seesteinen)
Soundtrack

| Hirmuisia kertomuksia Rölli |
| --- | --- | --- |

Soundtrack-albumin tiedot
 Äänitetty : 1991
 Studio : ML-studio
 Julkaistu: 1991
 Formaatti: LP-levy (MLLP-1004)   C-kasetti (MLMC 1004)   CD-levy (MLCD-1004)
 Tuottaja(t): Musiikki-Laiho Oy
 Tyylilaji: soundtrack
 Kesto: 26.03
 Levy-yhtiö: Musiikki-Laiho Oy
 Levymerkki: Musiikki-Laiho
Röllin muut julkaisut
| Rölli onnea etsimässä 1990 | Hirmuisia kertomuksia 1991 | Rölli ja vajonnut kaupunki 1992 |
Soundtrack > Kappaleet

Kaikki kappaleet säveltänyt ja sanoittanut Allu Tuppurainen.
Kaikki kappaleet sovittanut Kari Hillo.
Soundtrack > Kappaleet > A-puoli

Olipa kerran – 2.30 (+ dialogi 1.27)
Mielikuvitusta vaan? – 1.50 (+ dialogi 0.37)
Röllin tavaralaulu – 2.12 (+ dialogi 0.50)
Maahiskeijun lähtölaulu – 4.28 (+ dialogi 0.37)
Ystäväni menettänyt oon – 1.55 (+ dialogi 0.43)
Soundtrack > Kappaleet > B-puoli

Edullisesti itse kullekin – 2.25 (+ dialogi 0.14)
Roskanheittäjien messu – 3.18 (+ dialogi 0.39)
Suuren Roskan tuho – 3.35 (+ dialogi 0.42)
Me ollaan hänen lapsiaan – 3.50
Osa kappaleista on julkaistu kokoelmalevyllä Röllin laulut 3.
Soundtrack > Esiintyjät

Allu Tuppurainen – laulu (Rölli, Suuri Roska, Roskanheittäjät)
Sari Mällinen – laulu (Maahiskeiju: 1, 4, 9)
Timo Tervo – laulu (6)
Soundtrack > Muusikot

Kari Hillo – akustinen kitara, sähkökitara, basso, rumpukoneen ohjelmointi, syntetisaattorit ja taustalaulu
Sami Hillo – särökitara
Antti Hytti - syntetisaattorit
Jarmo Savolainen – syntetisaattorit
Soundtrack > Tuotanto

Allu Tuppurainen - sävellykset, sanoitukset ja tekstit
Kari Hillo - laulujen ja musiikin sovitus, äänitys ja miksaus (ML-studio)
Televisioesitykset

| Päivämäärä | Kanava | Katsojamäärä |
| --- | --- | --- |
| 2.1.1994 | TV2 | 416 000 |
| 10.12.2000 | YLE TV2 | 184 000 |
| 30.12.2005 | YLE TV2 |  |
| 24.12.2006 | YLE TV2 |  |
| 13.4.2009 | YLE TV2 |  |
| 24.6.2012 | YLE TV2 |  |
| 25.12.2014 | YLE TV2 |  |
| 24.12.2015 | Yle TV2 |  |
| 26.12.2019 | Yle TV2 |  |
| 25.4.2020 | Yle TV2 |  |
Tragantti

Astragalus gummifer
Traganttia
Wikimedia Commonsissa on kuvia tai muita tiedostoja aiheesta .
Tragantti (E413) on luonnollinen viskoosinen tai tahmea aine, joka saadaan useiden Astragalus-suvun Lähi-idän palkokasvien, mukaan lukien A. adscendens, A. gummifer, A. brachycalyx, ja A. tragacantha kuivatusta mahlasta. Tragantti on luokiteltu sakeuttamis-, stabilointi- ja emulgointiaineeksi. Iran on maailman suurin tragantin tuottaja.